אִמדִחִי רוּחִי



	
	אִמדִחִי רוּחִי
	



חתימה: אלשבזי משתא מכנא






אִמדִחִי רוּחִי לִרַבִּי

סַבִּחִי שַרקִי וַגַרְבִּי

גַ׳לּ עַארִף סִר קַלְבִּי



וַאחִדֻן לַא תַ׳ם תַ׳אנִי:


[הללי נפשי לאלי


שבחי שחרי וערבי



יתעלה יודע סוד לבבי



יחיד אין לו שני:]





לֹהּ יֻסַבִּח כֻּלּ מַוְג׳וּד

עַאלִי פִי אלכַּרם וַאלג׳וּד

לַא לִמֻלכֹּהּ חַדּ מַחדוּד

סַרמַדִי טוּל אלזַּמַאנִי:



[ישבחוהו כל נמצא



נעלה בנדיבות ובטובה



אין למלכותו גבול מוגבל



נצחי עדי עד:]





שַוְק עַקלִי פִי רַצַ׳אהוּ

דִי בִּנוּרֹהּ קַד מַלַאהוּ

פִי הַוַא נַפסִי בַּלַאהוּ

עִשקַהַא זַהְר אלגַ׳הַאנִי:



[תשוקת רעיוני לרצונו



אשר באורו כבר נמלא



בחשק נפשי נתייסר



חמדתה פרחי הגנים:]





בַּיִן תֻפַאחֻן וַוַרדִי

אַנפַאסֻן וַאלרוּח תַגדִ׳י

מֻדרִכַּה בֻּסתַאן כֻל׳דִּי

קַד כֻ׳לִק קַבּל אלזַּמַאנִי:



[בין תפוח ושושן



נפש ורוח תדושן



תשיג פרדס הנצח



שנברא קודם הזמן:]





זַיִן אַטיַאבֻּן וַאַזהַאר

סַאקִיַה מִן אַרְבַּאעַת אַנהַאר

חַוַּטַת פִי נוּר קַהַּאר



תַסכֻּנֹה תַ׳ם פִי אַמַאנִי:



[יפי בשמים וורדים



מושקים מארבעת נהרים



מוקפים באור נוצח



שם תשכון לבטח:]





יַא נַדִימִי כֻ׳ץ קַוְלִי

עִנד סַכַּן פִרדַוְס אַעלִי

דִ׳י סַכַּן פִרְדַוְס אַעלִי

בַּין גֻזלַאן אלרַיַאנִי:



[הו, רעי, הט לשירי



אצל נסיך הזוהר ידידי



השוכן בפרדס מרום



בין עפרים רעננים:]





מֻר בִּאלאַנפֻס אלזַּכִּאַת

כַ׳צַּ׳הַא פִי אלתַּחִיַּאת

וַסט כֻּרְסִי מֻגתַדִ׳יַּאת

נוּר אלאַחרֻף פִי אלבַּיַאנִי:



[מור הנפשות הטהורות



הנעימן בעת התחיה



בתוך כיסא ניזונות



אור האותיות בתורה:]





שַוְקַהַא עַשק אלעֻקוּלַא

פַארִקַה בַּחר אַלהַיוּלַא

מֻדרִכַּא סִר אַלפֻצ׳וּלַא

וַאלשַּׁרַאיִע וַאלמַתַ׳אנִי:



[חמדתה חשק השכלים



חוצה את הים ההיולי



משיגה את סוד האצילות



את החוקים ואת המשניות:]





תַסתַכַ׳ץ עִלם אלהַוִיַּה

פִי מַעַאנִי מַענַוִיַּה

קַד חֻצִל פִיהַא אלרַוִיַּה

לִאלפַתַּא סַמח אלבַּנַאנִי:



[תדבק בחכמת ההוויה



ברעיונות רוחניים



כבר הושגה בה החשיבה



למשכיל זריז האצבעות:]





אַלנַבִּי מוּסַי אִבּן עמראן

כַ׳צַּהוּ רַבִּי בִּשֻכּרַאן

יַוְם גַשַא סִינַי בִּנִירַאן

יַוְם דַעַאהוּ אללַּהּ עַאנִי:



[הנביא משה בן עמרם



בחר בו האל כגמולו



יום אפף את סיני בְּאִשִּׁים



יום קראו האל במחשבה:]





מִן קַלַמהוּ אַלתַבַּס נוּר

וַאלגַמַאם אַגשַא עַלַי אלטּוּר



כַ׳ץ לַוְחַיִן כַ׳טּ מַחכּוּר



לִאלתֻּקַא דַאיִם הַדַאנִי:



[מֵחִרטוֹ לבש אורה



והעננים אפפו את ההר



ייחד לוחות בעט נכון



למוסר תמיד הורני:]





כַּאד נַאלוּ אלקַוְם אַפַאת

וַאחדַאף אַנשַר וַסט אלאַצוַאת

פִיהּ טַל מֻחיִי אלאַמוַאת

עִזּ מַא יַלחַט׳ הַוַאנִי:



[נחלו העם אותות



וברקים הביא אל תוך הקולות



בם טל מחיה המתים



מנוסי, לא יתעלם מעלבוני:]





נַאדִי אַלחַקּ פִי קַבּוּלַא

לִאלכַּלִים מוּסַי אלַסוּלַא

עַשר כַּלִמַאת כַ׳ץ אַוְלַא

וַאלצַּחַאיִף פִי קרַאנִי:



[משמיע האמת ברצון



למִדַּבֵּר משה השלוח



עשרת הדברות קבע בראשית



והמגילות מצומדות:]





אַסַאלְךְ יַא רַבּ אלאַרבַּאבּ

יַא מֻסַבִּבּ כֻּלּ אלאַסבַּאבּ

תַג׳מַע אלאַסבַּאט אלאַחבַּאבּ

וַסט צַיּוּן פִי אַמַאנִי:



[אשאלך אלהי האלהים



מסובב כל הסיבות



קבץ את השבטים האהובים



בתוך ציון לבטח:]





חַסְדְּךָ יָחִישׁ מְשִׁיחִי

אֶעֱלֶה אֶל בֵּית מְנוּחִי

תֹּאמְרָה שִׂישִׂי וְשִׂמְחִי

רַעֲיָתִי תּוֹךְ מְכוֹנִי:









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/44805